## Odluka o općinskim porezima Općine Popovača

### NN 115/2001 (21.12.2001.), Odluka o općinskim porezima Općine Popovača

# OPĆINA POPOVAČA

1938

Na teme­lju članka 3. i 24. Zakona o izmjenama i dopunama o financiranju
jedinica lokalne i područne (re­gionalne) samouprave (»Narodne novine« 117/93.,
69/97., 33/00., 73/00., 127/00. i 59/01.) i članka 28. Statuta Općine Popovača
(Službene novine Općine Popovača br. 6/01), Općinsko vijeće Popovače na 5.
sjednici održanoj 10. prosinca 2001. god., donijelo je

## ODLUKU

### O OPĆINSKIM POREZIMA OPĆINE POPOVAČA

I. OPĆE ODREDBE

Članak 1.

Ovom Odlukom člankom 1. utvrđuje se vrsta Općinskih poreza, stope i
visina te način obračuna i plaća­nja općinskih poreza koji su vlastiti prihod
proračuna Općine Popovača.

Članak 2.

Općinski porezi plaćaju se na području Općine Popovača, a prema Zakonu o
financira­nju jedinica lokalne i područne (re­gionalne) samouprave i prema ovoj
Odluci.

II. VRSTE POREZA

Članak 3.

Općina Popovača uvodi sljedeće poreze:

1. prirez poreza na dohodak

2. porez na potroš­nju

3. porez na kuće za odmor

4. porez na tvrtku odnosno naziv

5. porez na korište­nje javnih površina.

Članak 4.

Općinski porezi navedeni u članku 3. ove
Odluke posebno se razrezuju odnosno obračunavaju.

*1. Prirez poreza na dohodak*

Članak 5.

Obveznici prireza
na dohodak su obveznici poreza na dohodak koji na području Općine Popovača
imaju prebivalište ili uobičajeno boravište.

Članak 6.

Prirez poreza na
dohodak plaća se po stopi od 6% a osnovica prireza poreza na dohodak je porez
na dohodak utvrđen sukladno Zakonu o porezu na dohodak (»Narodne novine« br.
127/00) i Pravilniku o porezu na dohodak (»Narodne novine« br. 54/01).

*2. Porez na potroš­nju*

Članak 7.

Porez na potroš­nju plaća se na potroš­nju
alkoholnih pića, bezalkoholnih pića i piva po stopi od 3%.

Članak 8.

Obveznik poreza na potroš­nju je pravna i
fizička osoba koja na području Općine Popovača pruža ugostite­ljske usluge.

Članak 9.

Osnovicu poreza na potroš­nju čini prodajna
cijena pića koja se proda u ugostite­ljskim objektima, a obračunava se i plaća
u rokovima i na način propisan Zakonom o porezu na dodanu vrijednost.

*3. Porez na kuće za odmor*

Članak 10.

Porez na kuće za
odmor plaćaju pravne i fizičke osobe koje su vlasnici kuća za odmor.

Članak 11.

Kućom za odmor
smatra se svaka zgrada ili dio zgrade koja se koristi sezonski ili povremeno.

Kućom za odmor ne
smatraju se gospodarske zgrade koje služe za smještaj po­ljoprivrednih
strojeva, oruđa i drugog pribora.

Članak 12.

Porez na kuće za
odmor plaća se u visini 6,00 kn po jednom četvornom metru korisne površine kuće
za odmor.

Porez na kuće za odmor plaća
se godiš­nje, a u roku od 15 dana od dana dostave rješe­nja o razrezu
predmetnog poreza.

Članak 13.

Obveznici poreza na kuće za odmor obvezni su Poreznoj upravi koja vrši
razrez i naplatu do 31. ožujka godine za koju se porez razrezuje ili u roku od
15 dana kada nastupa neka promjena (u površini, vlasništvu i dr. što utječe na
visinu poreza), dostaviti podatke o kući za odmor i to mjesto gdje se nalazi i
korisnu površinu.

Članak 14.

U kojim se slučajevima ne plaća porez na kuće za odmor primje­njuju se
odredbe članka 29. Zakona o izmjeni i dopuni Zakona o financira­nju jedinica
lokalne i područne (re­gionalne) samouprave (»Narodne novine« br. 59/01).

*4. Porez na tvrtku ili naziv*

Članak 15.

Tvrtkom ili nazivom smatra se ime pravne i fizičke osobe pod kojom
poduzeće i rad­nja posluje osim natpisa na klupama, stolovima i otvorenim
prodajnim mjestima na tržnicama na kojima se prodaju živežne namirnice te
natpisi što ih građevinska poduzeća ističu na gradilištima.

Članak 16.

Obveznici poreza na tvrtku ili naziv su pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Obveznici poreza iz stavka 1. ovog članka koji u svom sastavu imaju
poslovne jedinice (prodavaonice, pogone, radionice, prodajna mjesta) obveznici
su poreza na tvrtku za svaku poslovnu jedinicu.

Članak 17.

Porez na tvrtku ili naziv porezni obveznik plaća Općini Popovača ako na
području Općine Popovača ima sjedište ili prebivalište ili uobičajeno boravište.

Porez na tvrtku ili naziv plaća Općini Popovača i porezni obveznik koji
nema na području Općine Popovača sjedište ili prebivalište ili uobičajeno
boravište ako ima poslovnu jedinicu, prodavaonicu, pogon, radionicu i prodajno
mjesto.

Članak 18.

Obveznici poreza na tvrtku koji ne obav­ljaju djelatnost ne plaćaju
porez na tvrtku.

Članak 19.

Porez na tvrtku ili naziv obveznici plaćaju godiš­nje za svaku istaknutu
tvrtku i to:

1. Pravne osobe (klasificirane prema kriterijima propisanim Zakonom o
računovodstvu)

– velika poduzeća           1.200,00 kuna

– sred­nja poduzeća         1.000,00 kuna

– mala poduzeća                600,00 kuna

2. Fizičke osobe prema području djelatnosti za koju je tvrtka re­gistrirana:

–
 samostalni ugostite­lji, trgovci i
zabavne rad­nje

600,00
kuna

–
 liječnici, stomatolozi, odvjetnici i
ostale intelektualne usluge

400,00
kuna

–
 proizvodne, uslužne i ostale djelatnosti

250,00
kuna.

Članak 20.

Porez na tvrtku ili naziv plaća se unaprijed
za tekuću godinu u roku od 15 dana od dana dostave rješe­nja kojim se porez na
tvrtku ili naziv utvrđuje.

Ako se tvrtka re­gistrira tijekom godine plaća
se srazmjerni dio poreza utvrđen člankom 20. ove Odluke.

Članak 21.

Obveznik poreza na tvrtku dužan je Poreznoj
upravi prijaviti tvrtku odnosno naziv ili svaku promjenu koja utječe na visinu
razrezanog poreza najkasnije do 31. ožujka za koju se razrezuje porez odnosno u
roku od 15 dana od dana nastale promjene.

Članak 22.

Ako je na istom objektu istaknuto više naziva
ili tvrtki iste pravne ili fizičke osobe, plaća se samo jedan iznos poreza na
tvrtku odnosno naziv sukladno članu 20. ove Odluke.

Članak 23.

Ako postoji više vlasnika obrtničke rad­nje
ili poduzeća plaća se samo jedan porez na tvrtku ili naziv.

Članak 24.

Porez na tvrtku ili naziv ne plaćaju:

1. Državni organi, jedinice lokalne i područne
(re­gionalne) samouprave

2. Savez slijepih za vlastite prodavaonice

3. Prenočišta planinarskih i drugih društava

4. Poduzeća za zapoš­ljava­nje invalidnih
osoba, rehabilitiranih osoba i osoba koje su na rehabilitaciji, te fizičke
osobe invalidi Domovinskog rata sa 50% i više invalidnosti koji samostalno obav­ljaju
djelatnost.

*5. Porez na korište­nje javnih površina*

Članak 25.

Porez na korište­nje javnih površina plaćaju pravne i fizičke osobe koje
koriste javne površine.

Pod javnim površinama smatraju se javne zelene površine, pješačke staze,
pješačke zone, trgovi, parkovi, dječja igrališta i javno prometne površine.

Članak 26.

Visinu, uvjete i način plaća­nja poreza na korište­nje javnih površina
Općinsko vijeće propisat će posebnom Odlukom.

III. PROVEDBENE ODREDBE

Članak 27.

Općina Popovača poslove utvrđiva­nja, evidentira­nja, nadzora, naplate i
ovrhe radi naplate Općinskih poreza propisanih ovom Odlukom osim poreza na korište­nje
javnih površina povjerava Ministarstvu financija – Porezna uprava, Ispostava
Kutina (sukladno suglasnosti ministra financija objav­ljenoj u »Narodnim
novinama« br. 79/01).

Članak 28.

Poreznoj upravi za obav­lja­nje poslova iz članka 28. ove Odluke pripada
naknada u iznosu od 5% od ukupno naplaćenih prihoda.

Članak 29.

Ovlašćuje se nadležna organizacija platnog prometa zadužena za naplatu
javnih prihoda da naknadu Poreznoj upravi obračuna i uplati u korist Državnog
proračuna i to do zad­nje­g dana u mjesecu za protekli mjesec.

Članak 30.

Porezna uprava obvezna je do 15 u mjesecu za protekli mjesec Općini
Popovača dostaviti Izvješće o utvrđenim i naplaćenim porezima iz ove Odluke.

Članak 31.

Općinsko poglavarstvo može na teme­lju pojedinih zahtjeva donijeti
Odluku o djelomičnom ili potpunom oslobađa­nju od plaća­nja poreza na tvrtku
ili naziv i poreza na kuće za odmor.

IV. KAZNENE ODREDBE

Članak 32.

Novčanom kaznom od 500,00 do 1.500,00 kn kaznit će se za prekršaj:

1. Porezni obveznik koji ne obračunava ili ne uplati porez na potroš­nju
u roku i na način propisan člankom 10. ove odluke

2. Pravna ili fizička osoba koja ne dostavi podatke za utvrđiva­nje
poreza na kuće za odmor, porez na tvrtku ili naziv (članak 14. Odluka)

3. Porezni obveznik koji u propisanom roku ne uplati porez na kuću za
odmor, porez na tvrtku ili naziv (članak 13., članak 20.)

Za prekršaje iz stavka 1. ovog članka kaznit će se i odgovorna osoba u
pravnoj osobi novčanom kaznom od 1.500,00 do 2.000,00 kn.

V. PRIJELAZNE I ZAVRŠNE ODREDBE

Članak 33.

Danom primjene ove Odluke prestaje važiti Odluka o Općinskim porezima
(Službene novine Općine Popovača br. 1/95).

Članak 34.

Ova Odluka stupa na snagu osmog dana od dana objave u »Narodnim
novinama« a primje­njuje se od 1. siječ­nja 2002. godine.

Članak 35.

Ova Odluka objavit će se i u Službenim novinama Općine Popovača.

Klasa:
416-01/01-01/5
Urbroj: 2176/16-01-01-1
Popovača, 10. prosinca 2001.

Potpredsjednik
Općinskog vijeća
**Josip Mišković,** v. r.

Odluka, NN 115/2001-1938